FC Energija Choćebuz – FSV Luckenwalde 3:0 (2:0)
Zestawa FC Energija Choćebuz: Bethke – Hasse (85. Milde), Eisenhuth (85. Slamar), Hildebrandt, Borgmann – Hofmann – Badu (59. Heike), Kujović, Juckel (46. Oesterhelweg), Wähling (59. Abu-Alfa) – Hottmann.
wrota: 1:0 Hellwig (5. /samowrota), 2:0 Juckel (31.), 3:0 Heike (83.)
přihladowarjo: 4 031
Po wulkim přesłapjenju po zazběhoweje poražki w Altglienicke dla je so FC Energija z wuspěchom 3:0 přećiwo Luckenwalde rehabilitowała. Zawěsće je dobyće trochu přewysoko wupadnyło. Specielnje w druhim połčasu móžeše FSV mjenujcy wjacekróć swójske wrota docpěć. Tola dźakowano 19lětnemu Eliasej Bethce w Choćebuskich wrotach, kiž zastupowaše zranjeneho Alexandera Sebalda, wosta FCE bjez přećiwnych wrotow. A dokelž so nadběhi tónraz jasnje wuspěšnišo ke kóncej hrajachu nasta na kóncu jasne dobyće. Při prěnich wrotach Leon Hellwig přihrawku Arnela Kujovića njezbožownje wotfalšowa, 2:0 wužórli so z wulkotneje kombinacije, prjedy hač Tim Heike w poslednich mjeńšinach při konteru hrajny rozsud wunuzowa.
szl_Latn szl_Latn ltz_Latn ces_Latn szl_Latn